Kalundborg Forsyning Holding A/S - ændring af vedtægter 
Sagsfremstilling 
38.    Kalundborg Forsyning Holding A/S - ændring af vedtægter  
                                                                                                                        Åbent 
Sagsnr.: 326-2014-4349        J.nr.: 13.03.00            Anton Jepsen.: 326-2014-24149 
  
[adresse] 
Efter kommunalvalget i november 2013 skal bestyrelsen i [adresse] ligeledes skiftes ud. 
Samtidig opfordrer den siddende bestyrelse i Forsyningen, at Kalundborg Kommune som ejer af 
forsyningskoncernen reviderer den gældende ejerstrategi med henblik på at vedtage en ny ejerpolitik for 
kommunens forsyningsvirksomhed i forbindelse med den ordinære generalforsamling i april/maj 2014.  
  
Ny bestyrelse 
Koncernen består af 6 selskaber. Medarbejderne er ansat i serviceselskab, Kalundborg Forsyning A/S. Der er 
ønske om at etablere en enhedsbestyrelse i koncernen, således at alle selskaber i koncernen har samme 
bestyrelse. Det betyder, at bestyrelsen skal bestå af 11 medlemmer: 
- 6 generalforsamlingsvalgte bestyrelsesmedlemmer, udpeget af Kalundborg Kommunes kommunalbestyrelse, 
- 2 forbrugervalgte bestyrelsesmedlemmer, valg af forbrugerne i Vand, Spildevand, Overfladevand og Rens i 
overensstemmelse med vandsektorlovgivningens krav om forbrugerrepræsentation, og 
- 3 medarbejdervalgte bestyrelsesmedlemmer valgt af medarbejderne i Kalundborg Forsyning A/S. 
  
For at skabe det fornødne grundlag i vedtægterne for at indsætte bestyrelsen i samtlige selskaber er det nødvendigt 
at ændre vedtægterne for samtlige selskaber (med undtagelse af Vandforsyning). Baggrunden herfor er, at 
selskabernes vedtægter indeholder et loft over antallet af generalforsamlingsvalgte bestyrelsesmedlemmer.  
  
Ændring af et selskabs vedtægter kræver godkendelse heraf på selskabets generalforsamling. For Kalundborg 
Forsyning Holding A/S betyder det, at Kalundborg Kommune skal godkende det fremlagte forslag til ændring af 
vedtægterne i Kalundborg Forsyning Holding A/S. Udkast til ændrede vedtægter er vedlagt som bilag. Det er alene 
antallet af bestyrelsesmedlemmer i vedtægternes pkt. 5.2, der er ændret. 
  
Vedtægtsændringer er ikke omfattet af den generelle bemyndigelse, som er givet til borgmester, 1. viceborgmester, 
2. viceborgmester og kommunaldirektør til at gennemføre generalforsamling i selskabet. Beslutningen skal derfor 
forelægges Kommunalbestyrelsen. Hvis Kommunalbestyrelsen godkender ændringen af selskabets vedtægter, kan 
den nye bestyrelse vælges i selskabet på en generalforsamling, hvor der umiddelbart inden er truffet beslutning om 
at godkende vedtægtsændringen. 
  
Vedtægtsændringer i datterselskaberne træffes af bestyrelsen i Kalundborg Forsyning Holding A/S (som også 
vælger bestyrelse mv.). 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Kommunaldirektøren anbefaler, at de tilrettede vedtægter godkendes. 
Kommunaldirektøren anbefaler endvidere, at Kalundborg Kommune i samarbejde med Forsyningens ledelse 
udarbejder oplæg til revideret ejerstrategi for Kalundborg Forsyning A/S. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 28. januar 2014: 
Direktionen vedtog at anbefale kommunaldirektørens indstilling. 
  
Økonomiudvalgets møde den 29. januar 2014: 
Økonomiudvalget vedtog at anbefale Direktionens indstilling. 
  
  
Bilag 
  
  
  
  
  
Kommunalbestyrelsens møde den 29. januar 2014: 
Kommunalbestyrelsen vedtog at godkende Økonomiudvalgets indstilling. 
  
Forsyning Holding - vedtægter 29 01 2014, rev. 
326-2014-26721 
